फिल्म की स्क्रिप्ट को पुरुषों के दर्द से प्रेरित ही रखा गया है. एक बार फिर से रोजमर्रा की जजिंदगी में होने वाली घटनाओ को कलम से उतारकर पर्दे पर दिखाने की कोशिश की गई है. लड़कियों को क्या पसंद है और किस बात पर उनका मूड कब खराब हो जाए, इसको भी अलग-अलग संवादों के आधार पर बयान किया गया है. फिल्म का प्लॉट पिछली फिल्म से ही मिलता-जुलता है लेकिन इस बार कहानी को आउटडोर के नजारे और सजाते हैं. तीनो कपल्स के मिलने से लेकर उनके बीच इश्क पनपने और नोक-झोंक के अलग अलग फ्लेवर भी देखने को मिलते हैं. आजकल की तेज तर्रार जिंदगी में कपल्स के जीवन को मद्देनजर रखकर यह कहानी लिखी गई है.